Publiserer hemmelig liste over forbudte domenenavn

Hestkuk.no og derfuhrer.no er to nettadresser norske myndigheter har lagt ned forbud mot.

Hestkuk.no er en av over hundre "særlige ord og uttrykk" som er forbudt som å bruke til domenenavn.

7. mars 2016 12:48 Sist oppdatert 7. mars 2016

Norider organisasjonen som råder over .no-domener på nettet – altså norske internettadresser.

Men det er ikke fritt frem for hvilke nettadresser det er lov å registrere.

Det statseide aksjeselskapet Norid har lagt ned forbud mot en del adresser. Det inkluderer noen som av tekniske årsaker ikke skal brukes (f.eks. ftp), men det er også restriksjoner på stedsnavn. Derfor får du ikke registrere sornorge.no eller stavern.no

Og så har vi «særlige ord og uttrykk». Listen har siden den blitt opprettet i 2001, vært hemmelig, skrev dinside.no tidligere i år.

Men etter at Aftenposten brukte offentlighetsloven og krevde innsyn i denne listen, endret Norid politikk og publiserte alle de forbudte ordene på sine egne nettsider.

Det er stort sett snakk om rasistiske betegnelser, banneord ellerord som beskriver visse kroppsdeler og kroppslige aktiviteter, som er forbudt.

Gjorde god butikk på et ikke-forbudt domenenavn:

Les også Nordmann selger domene for flere millioner kroner

Begrensninger på Hitler og Quisling

Men heller ikke hitler.no, nazi.no, derfuhrer.no og quisling.no får du lov til å registrere.

I tillegg står for eksempel "hestkuk.no" og "sodomi.no" på listen.

Banneordet som mange særlig bruker i Nord-Norge, er også ført opp på svartelisten med mange forskjellige former, inkludert hestkukan.no.

Men ikke alt som har med seksuelt samkvem blir stoppet. Blant annet penis.no og vagina.no er lov.

Ville ikke at folk skal bruke listen til å omgå reglene

Hilde M. Thunem er daglig leder i Uninett Norid og sier de tidligere har hemmeligholdt listen fordi de ikke har ønsket at «folk skal bruke den bevisst til å omgå ordningen.»

— Men vi ser at i det siste har det skapt en del spekulasjon om innholdet på listen, og vi fant dermed at det enkleste var å gjøre den tilgjengelig for alle.

Her kan du se hele listen: (Vi advarer mot mange svært stygge ord.)

Her kan du lese en litt mer seriøs artikkel: